Auditor's report — AAV, period 2025Q2 (reviewed, opinion: unqualified)
Signing partner: นายธีรศักดิ์ ฉั่วศรีสกุล
Signed: 2025-08-13

นายธีรศักดิ์ ฉั่วศรีสกุล

ผู้สอบบัญชีรับอนุญาต เลขทะเบียน 6624

บริษัท บีดีโอ ออดิท จำกัด

กรุงเทพมหานคร

13 สิงหาคม 2568

| รายงานการสอบทานข้อมูลทางการเงินระหว่างกาล เสนอ คณะกรรมการของบริษัท เอเชีย เอวิเอชั่น จำกัด (มหาชน) |



| ข้าพเจ้าได้สอบทานข้อมูลทางการเงินระหว่างกาลรวมของบริษัท เอเชีย เอวิเอชั่น จำกัด (มหาชน) และบริษัทย่อย (“กลุ่มบริษัท”) และข้อมูลทางการเงินระหว่างกาลเฉพาะกิจการของบริษัท เอเชีย เอวิเอชั่น จำกัด (มหาชน) ซึ่งประกอบด้วย งบฐานะการเงินรวมและเฉพาะกิจการ ณ วันที่ 30 มิถุนายน 2568 งบกำไรขาดทุนเบ็ดเสร็จรวมและเฉพาะกิจการสำหรับงวดสามเดือนและหกเดือนสิ้นสุดวันเดียวกัน งบการเปลี่ยนแปลงส่วนของผู้ถือหุ้นรวมและเฉพาะกิจการสำหรับงวดหกเดือนสิ้นสุดวันเดียวกัน งบกระแสเงินสดรวมและเฉพาะกิจการสำหรับงวดหกเดือนสิ้นสุดวันเดียวกัน และ หมายเหตุประกอบข้อมูลทางการเงินระหว่างกาลรวมและเฉพาะกิจการแบบย่อ  ซึ่งผู้บริหารของกิจการเป็นผู้รับผิดชอบในการจัดทำและนำเสนอข้อมูลทางการเงินระหว่างกาลรวมและเฉพาะกิจการเหล่านี้ตามมาตรฐานการบัญชีฉบับที่ 34 เรื่อง การรายงานทางการเงินระหว่างกาล ส่วนข้าพเจ้าเป็นผู้รับผิดชอบในการให้ข้อสรุปเกี่ยวกับข้อมูลทางการเงินระหว่างกาลรวมและเฉพาะกิจการดังกล่าวจากผลการสอบทานของข้าพเจ้า |



| ขอบเขตการสอบทาน |

| ข้าพเจ้าได้ปฏิบัติงานสอบทานตามมาตรฐานงานสอบทาน รหัส 2410 “การสอบทานข้อมูลทางการเงินระหว่างกาลโดยผู้สอบบัญชีรับอนุญาตของกิจการ” การสอบทานข้อมูลทางการเงินระหว่างกาลประกอบด้วย การใช้วิธีการสอบถามบุคลากรซึ่งส่วนใหญ่เป็นผู้รับผิดชอบด้านการเงินและบัญชี และการวิเคราะห์เปรียบเทียบและวิธีการสอบทานอื่น การสอบทานนี้มีขอบเขตจํากัดกว่าการตรวจสอบตามมาตรฐานการสอบบัญชี ทําให้ข้าพเจ้าไม่สามารถได้ความเชื่อมั่นว่าจะพบเรื่องที่มีนัยสําคัญทั้งหมดซึ่งอาจจะพบได้จากการตรวจสอบ ดังนั้นข้าพเจ้าจึงไม่อาจแสดงความเห็นต่อข้อมูลทางการเงินระหว่างกาลที่สอบทานได้ |



| ข้อสรุป |

| ข้าพเจ้าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลรวมและเฉพาะกิจการดังกล่าวไม่ได้จัดทําขึ้นตามมาตรฐานการบัญชี ฉบับที่ 34 เรื่อง การรายงานทางการเงินระหว่างกาล ในสาระสำคัญจากการสอบทานของข้าพเจ้า |



| ข้อมูลและเหตุการณ์ที่เน้น |

| ข้าพเจ้าขอให้สังเกตตามที่กล่าวในหมายเหตุประกอบข้อมูลทางการเงินระหว่างกาลแบบย่อข้อ 2.2 ณ วันที่ 30 มิถุนายน 2568 กลุ่มบริษัทมีขาดทุนสะสมและหนี้สินหมุนเวียนสูงกว่าสินทรัพย์หมุนเวียนอย่างมีนัยสำคัญ แม้ว่ากลุ่มบริษัทสามารถเพิ่มจำนวนเที่ยวบินในช่วงปีที่ผ่านมา และมีผลการดำเนินงานดีขึ้น แต่ผลการดำเนินงานของกลุ่มบริษัทยังคงมีความผันผวนอยู่มากเนื่องจากต้นทุนหลักในการดำเนินงานของกลุ่มบริษัทส่วนใหญ่ เช่น ค่าน้ำมัน ค่าเช่าเครื่องบินและค่าบำรุงรักษาเครื่องบินเป็นสกุลเงินต่างประเทศ และกระแสเงินสดยังไม่อยู่ในระดับที่เพียงพอที่จะชำระหนี้ระยะสั้นที่จะถึงกำหนดชำระได้ นอกจากนี้ สินทรัพย์หมุนเวียนของกลุ่มบริษัทส่วนใหญ่ เป็นลูกหนี้คงค้างค่าโดยสารซึ่งบริษัทที่เกี่ยวข้องกันในประเทศมาเลเซียรับเงินแทนกลุ่มบริษัทและมีการนำส่งคืนแก่กลุ่มบริษัทล่าช้า ปัจจัยดังกล่าวมีผลกระทบต่อสภาพคล่องและการดำเนินงานของกลุ่มบริษัท ปัจจุบัน ฝ่ายบริหารได้ดำเนินมาตรการต่างๆ รวมถึงการเจรจาปรับปรุงเงื่อนไขการชำระหนี้สิน การเร่งรัดตามหนี้คงค้างจากบริษัทที่เกี่ยวข้องกัน เพื่อบริหารสภาพคล่องและกระแสเงินสดของกลุ่มบริษัท ฝ่ายบริหารเชื่อมั่นว่ามาตรการเหล่านี้จะช่วยทำให้กลุ่มบริษัทสามารถดำเนินงานได้อย่างต่อเนื่อง ข้อมูลทางการเงินระหว่างกาลรวมนี้จึงถูกจัดทำขึ้นโดยใช้เกณฑ์สำหรับกิจการที่ดำเนินงานต่อเนื่อง อย่างไรก็ตาม ความสำเร็จของมาตรการต่างๆ ขึ้นอยู่กับปัจจัยภายนอกที่ควบคุมไม่ได้ ดังนั้น จึงยังมีความไม่แน่นอนที่มีสาระสำคัญซึ่งอาจเป็นเหตุให้เกิดข้อสงสัยเกี่ยวกับความสามารถในการดำเนินงานต่อเนื่องของกลุ่มบริษัท ทั้งนี้ ข้าพเจ้ามิได้ให้ข้อสรุปอย่างมีเงื่อนไขในเรื่องนี้ |



| เรื่องอื่น |

| งบการเงินรวมของบริษัท เอเชีย เอวิเอชั่น จำกัด (มหาชน) และบริษัทย่อย และงบการเงินเฉพาะกิจการของบริษัท เอเชีย เอวิเอชั่น จำกัด (มหาชน) ณ วันที่ 31 ธันวาคม 2567 ที่แสดงเป็นข้อมูลเปรียบเทียบตรวจสอบโดยผู้สอบบัญชีอื่น ซึ่งแสดงความเห็นอย่างไม่มีเงื่อนไขและเพิ่มวรรคความไม่แน่นอนที่มีสาระสำคัญที่เกี่ยวข้องกับการดำเนินงานต่อเนื่อง ตามรายงานลงวันที่ 24 กุมภาพันธ์ 2568  ข้อมูลทางการเงินระหว่างกาลรวมของบริษัท เอเชีย เอวิเอชั่น จำกัด (มหาชน) และบริษัทย่อย และข้อมูลทางการเงินระหว่างกาลเฉพาะกิจการของบริษัท เอเชีย เอวิเอชั่น จำกัด (มหาชน) ซึ่งประกอบด้วย งบกำไรขาดทุนเบ็ดเสร็จรวมและเฉพาะกิจการสำหรับงวดสามเดือนและหกเดือนสิ้นสุดวันที่ 30 มิถุนายน 2567 งบการเปลี่ยนแปลงส่วนของผู้ถือหุ้นรวมและเฉพาะกิจการ และงบกระแสเงินสดรวมและเฉพาะกิจการสำหรับงวดหกเดือนสิ้นสุดวันเดียวกัน ที่แสดงเป็นข้อมูลเปรียบเทียบสอบทานโดยผู้สอบบัญชีอื่น ซึ่งได้เสนอรายงานการสอบทานตามรายงานลงวันที่ 13 สิงหาคม 2567 โดยให้ข้อสรุปว่าไม่พบสิ่งที่เป็นเหตุให้เชื่อว่าข้อมูลทางการเงินระหว่างกาลดังกล่าวไม่ได้จัดทำขึ้นตามมาตรฐานการบัญชีฉบับที่ 34 เรื่อง การรายงานทางการเงินระหว่างกาลในสาระสำคัญและเพิ่มวรรคความไม่แน่นอนที่มีสาระสำคัญที่เกี่ยวข้องกับการดำเนินงานต่อเนื่อง |